На основу члана 8.став.2.Закона о безбедности саобраћаја на путевима („Службени гласник РС“, број 41/2009, 53/2010 и 101/2011) и члана 57. Статута општине Гаџин Хан ( „Службени лист града Ниша“, број 63/08, 31/11 и 46/12),

Општинско веће општине Гаџин Хан на 35. (тридесетпетој) седници одржаној дана 29.05.2017. године донело је

**РЕШЕЊЕ**

**О ОБРАЗОВАЊУ САВЕТА ЗА БЕЗБЕДНОСТ**

**САОБРАЋАЈА НА ПУТЕВИМА НА ТЕРИТОРИЈИ ОПШТИНЕ ГАЏИН ХАН**

**I**

Образује се Савет за безбедност саобраћаја на путевима на територији општине Гаџин Хан (у даљем тексту Савет) са циљем успостављања сарадње и усклађивања обављања послова на унапређењу безбедности саобраћаја на путевима као и иницирања и праћења превентивних и других активности у области безбедности саобраћаја на путевима.

**II**

Задаци Савета су:

1.Припрема и доставља Општинском већу Предлог локалне стратегије и годишњег плана безбедности саобраћаја на путевима у складу са Националном стратегијом и Националним планом (са елементима: најзначајнија обележја постојећег стања безбедности саобраћаја, дугорочне и краткорочне циљеве, смернице, кључне области рада, задатке, мере по приоритетима, одговорне субјекте, рокове и финансијска средства у кључним областима рада);

2.Припрема и доставља Општинском већу програм коришћења средства за финансирање унапређења безбедности саобраћаја на путевима на територији општине Гаџин Хан, у складу са чланом 17., 18. и 19. Закона о безбедности саобраћаја на путевима;

3.Успоставља сарадњу и координацију рада свих субјеката који превентивно делују у области безбедности саобраћаја на путевима;

4.Анализира, прати и предлаже мере за унапређење опште безбедности саобраћаја на путевима, на територији општине;

5.Обавља превентивно промотивне активности и води кампању о безбедности саобраћаја на путевима на територији општине;

6.Огранизује саобраћајно-васпитне манифестације из области саобраћајне превентиве као и стручне скупове ради сагледавања и разматрања одређених проблема безбедности саобраћаја на путевима;

7.Подстиче издавања и растурања саобраћајно-превентивних публикација, филмова, и сл.;

8.Даје мишљење и предлоге о мерама за техничко уређење саобраћаја на путевима и побољшање безбедности свих учесника у саобраћају;

9.Припрема предлог Извештаја о стању безбедноси саобраћаја на путевима који Општинско веће подноси Скупштини општине најмање два пута годишње;

10.Обавља и друге послове и активности у вези са унапређењем безбедности саобраћаја на путевима.

**III**

Савет сачињавају Председник, заменик председника и пет чланова које именује Општинско веће из редова представника Полицијске станице Гаџин Хан, Јавног Предузећа „Дирекције за изградњу и комуналне делатности општине Гаџин Хан„, Општинске управе општине Гаџин Хан, чланова Општинског већа, Основне школе „ Витко и Света“, Дома здравља Гаџин Хан и Црвенoг Крста Гаџин Хан.

**IV**

**У Савет се именују:**

За председника:

**Ненад Добреновић**

За заменика председника:

**Срђан Савић**, командир Полицијске станице Гаџин Хан,

За чланове:

1.**Миљана Стојановић**, на пословима из надлежности локалне самоуправе у вези са деловањем, проглашењем и управљањем ванредним ситуацијама,

2.**Љиљана Пешић**, секретар Основне школе „Витко и Света“ Гаџин Хан,

3.**Љубодраг Степановић**, директор Дома здравља Гаџин Хан,

4.**Нинослав Маринчевић**, представник ЈП“Дирекције за изградњу и комуналне делатности општине Гаџин Хан“,

5.**Драган Митровић**, представник Црвеног крста Гаџин Хан.

**V**

Мандат Председник, заменика председника и чланова Савета траје 4 године, с тим што по истеку мандата могу бити поново именовани .

Чланство у Савету може престати и разрешењем или подношењем оставке и пре истека мандата.

Савет ради у седницама које сазива Председник Савета по потреби, а са претходно утврђеним предлогом дневног реда.

Савет може да ради када седници присуствује већина од укупног броја чланова.

Савет одлучује већином гласова од броја присутних чланова.

Саветом руководи Председник.

На седници се води записник о току рада и донетим закључцима.

Начин рада Савета биће ближе прописан Пословником о раду.

**VI**

За потребе обављања послова из става 2. овог Решења, Савет може предложити Општинском већу општине Гаџин Хан ангажовање стручних радних група.

**VII**

Извори средстава за финансирање послова унапређења безбедности саобраћаја на путевима на територији општине су:

1.Буџет општине Гаџин Хан,

2.Средства у висини од 30% наплаћених новчаних казни за прекршаје предвиђене прописима о безбедности саобраћаја на путевима учењеним на територији општине Гаџин Хан,

3.Остали приходи.

**VIII**

Средства у висини од 50% од средстава из тачке 2.претходног става, користе се за поправљање саобраћајне инфраструктире, а преосталих 50% за финансирање осталих мера унапређења безбедности саобраћаја на путевима.

Средства из тачке 1. овог става користе се према Програму коришћења који доноси Општинско веће на предлог Савета.

**IX**

Члановима Савета припада накнада за рад по одржаној седници на којој су били присутни у висини неопорезивог износа дневнице за службено путовање у земљи.

Стручне и административно-техничке послове за послове Савета обавља општинска управа општине Гаџин Хан, односно виши референт за послове саобраћаја.

**X**

Ово Решење објавити у „Службеном листу града Ниша“

Број:06-258/17-III

У Гаџином Хану,29.05.2017.године.

ОПШТИНСКО ВЕЋЕ ОПШТИНЕ ГАЏИН ХАН

Председник

Саша Ђорђевић